คู่ใหม่!? สหรัฐเล็งเปิดศึกการค้าญี่ปุ่น - FINNOMENA
ทรัมป์ อาจเปิดศึกการค้ากับญี่ปุ่นเป็นประเทศต่อไป หลังจากที่รัฐบาลสหรัฐประกาศตั้งภาษี 25% กับสินค้านำเข้าจากจีนมูลค่า 2 แสนล้านดอลลาร์สหรัฐ
10 ก.ย. 2561

ทรัมป์ อาจเปิดศึกการค้ากับญี่ปุ่นเป็นประเทศต่อไป หลังจากที่รัฐบาลสหรัฐประกาศตั้งภาษี 25% กับสินค้านำเข้าจากจีนมูลค่า 2 แสนล้านดอลลาร์สหรัฐ
ทรัมป์ให้สัมภาษณ์ว่า แม้สหรัฐและญี่ปุ่นมีความสัมพันธ์อันดีต่อกัน แต่สายสัมพันธ์ดังกล่าวอาจสิ้นสุดลง หลังสหรัฐขาดดุลการค้ากับญี่ปุ่นมากที่สุด เป็นอันดับ 3 โดยขาดดุลการค้าด้านอุตสาหกรรมยานยนต์มากที่สุดอยู่ที่ 5.4 หมื่นล้านดอลลาร์
ทำให้ญี่ปุ่นเสี่ยงถูกตั้งภาษีรถยนต์และชิ้นส่วนนำเข้า 25% เช่นกัน หลังกระทรวงพาณิชย์สหรัฐเปิดสอบสวนว่ารถยนต์ และชิ้นส่วนรถยนต์นำเข้าเป็นภัยต่อความมั่นคงหรือไม่ ซึ่งการสอบสวนจะเสร็จสิ้นในอีกไม่นานนี้
ขณะเดียวกันสหรัฐประกาศตั้งภาษีรอบใหม่กับจีน โดยพุ่งเป้าไปที่สินค้าเกี่ยวกับผู้บริโภคโดยตรง โดยรวมถึงเฟอร์นิเจอร์ ยาง รถจักรยาน รถเข็นเด็ก และผลิตภัณฑ์เกี่ยวกับไฟ
Source: Posttoday
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: